# Philippe van Lansberge

Philippe van Lansberge (Gant, 25 d'agost de 1561 - Middelburg, 8 de desembre de 1632) va ser un astrònom i matemàtic neerlandès.

## Vida i obra

Lansberge va néixer a Gant (actual Bèlgica) en temps turbulents per les guerres de religió. Els seus pares, protestants, van deixar la ciutat i se'l van endur de ben menut a França i, després, a Anglaterra, on va estudiar teologia. El 1579, un cop els calvinistes van reconquerir Gant, va tornar a la seva vila natal i, a aprtir de l'any següent va ser pastor de diferents parròquies de Flandes: a Anvers, a Leiden i a Goes. Durant tot aquest temps va dedicar el seu temps lliure a l'astronomia.
El 1613 va ser acomiadat de la parròquia de Goes i es va traslladar a Middelburg on va romandre la resta de la seva vida fins a la seva mort el 1632. En aquesta ciutat, va utilitzar les seves habilitats de metge i també va continuar fent observacions astronòmiques i publicant llibres d'astronomia.
Tot i que va publicar algunes obres de teologia i de matemàtiques, el seu interès principal era l'astronomia, tema sobre el qual va publicar unes importants taules trigonomètriques, amb el títol de Triangulorum geometriae (1591), que estaven basades en les de François Viète i les de Thomas Fincke. El 1632 va publicar la obra per la qual és més conegut: Tabulae motuum coelestium perpetuæ, per predir les posicions planetàries, d'acord amb la teoria dels epicicles de Copèrnic, ja que Lansberge no va acceptar mai la nova teoria el·líptica de Kepler.

## Referències

* ↑ Mozel i Cowan, 2007, p. 236.
* ↑ Mozel i Cowan, 2007, p. 237.
* ↑ Vermij, 2002, p. x.
* ↑ Brummelen, 2021, p. 30.
* ↑ Roegel, 2021a, p. 3.
* ↑ Roegel, 2021b, p. 99.

## Bibliografia

* Brummelen, Glen van. The Doctrine of Triangles: A History of Modern Trigonometry (en anglès). Princeton University Press, 2021. ISBN 978-0-691-17941-4.
* Mee, Nicholas «Venus in the Face of the Sun» (en anglès). History Today, Vol. 62, Num. 6, 2012, pàg. 30-. ISSN: 0018-2753.
* Mozel, Philip; Cowan, Mairi «Did Philips Lansbergen Own the University of Toronto's De revolutionibus by Nicolaus Copernicus?» (en anglès). Journal of the Royal Astronomical Society of Canada, Num. 101, 2007, pàg. 236-240. ISSN: 0035-872X.
* Roegel, Denis «A reconstruction of Lansberge’s trigonometric tables (1591)» (en anglès). HAL open science, Research Report, 2021a, pàg. 1-7. ISSN: 2267-828X.
* Roegel, Denis «A survey of the main fundamental European trigonometric tables printed in the 15th and 16th centuries» (en anglès). HAL open science, Research Report, 2021b, pàg. 1-200. ISSN: 2267-828X.
* Vermij, Rienk. The Calvinist Copernicans: The Reception of the New Astronomy in the Dutch Republic, 1575-1750 (en anglès). University of Chicago Press, 2002. ISBN 9789069843407.

## Enllaços externs

* O'Connor, John J.; Robertson, Edmund F. «Philippe van Lansberge» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Busard, H.L.L. «Lansberge, Philip van» (en anglès). Complete Dictionary of Scientific Biography, 2008. [Consulta: 14 agost 2024].
* Westfall, Richard S. «Lansberge, Philip van (Lansbergen, Philips)» (en anglès). The Galileo Project, 1995. [Consulta: 14 agost 2024].